Суліма Ніна Мікалаеўна нарадзілася 7 сакавіка 1959 года ў вёсцы Еднахі, Слонімскага раёна, Гродзненскай вобласці, ў сям’і настаўнікаў. У бацькоўскай хаце заўсёды было шмат кніг. Дзед прывіў дзецям любоў да чытання, імкненне і ўменне вучыцца, а бацька і маці, якія аддавалі шмат сіл настаўніцкай працы, выхавалі адказнасць за даручаную справу. Ніна скончыла сярэднюю школу №2 г. Слоніма з залатым медалём. Імя “Ніна” бацька даў дзяўчынцы ў гонар доктара Ніны Міхайлаўны, якая выхадзіла яго, 23-гадовага хлопца ад туберкулёзу ў 1944. Таму ў 1976 годзе, Ніна Суліма не раздумвала над выбарам прафесіі і паступіла ў Гродзненскі дзяржаўны медыцынскі інстытут.